η βουλη και ο δημος και η γερο[υσια] ετειμησαν ταις πρωταις τειμα[ις] ταταν διοδωρου του διοδωρου το[υ φυ]σει λεοντος αγνην ιερειαν ηρας δια βιου μητερα πολεως γυναικα γενομενην και μεινασαν ατταλου του πυθεου στεφανηφορου και αυτην γενους πρωτου και λαμπρου ιερατευσασαν των σεβαστων εκ δευτερου αλειψασαν δις δρακτοις εκ λουτηρων επιρυτοις δαψιλεστατα το πλειστον μερος και της νυκτος στεφανηφορησασαν θυσασαν παρ ολους τους ενιαυτους υπερ της υγηας των σεβαστων εστιασασαν τον δημον πλεονακις και πανδημοις κατακλισεσιν εν τε τοις θυμελικοις και σκηνικοις αγωσιν τα πρωτευοντα εν τη ασια ακροαματα αυτην πρωτως αγαγουσαν και δειξασαν τη πατριδι ως επι την δειξιν των ακροαματων συνελθειν και συνεορτασαι τας αστυγειτνιωσας πολεις γυναικα μηδενος αναλωματος φεισαμενην φιλοδοξον αρετη σωφροσυνη κεκοσμημενην.
MAMA 8, no. 492b